CELEX: 32021R1952
Language: et
Date: 2021-11-10 00:00:00
Title: Komisjoni delegeeritud määrus (EL) 2021/1952, 10. november 2021, millega muudetakse Euroopa Parlamendi ja nõukogu direktiivi 2014/24/EL seoses asjade, teenuste ja ehitustööde hankelepingute ning ideekonkursside suhtes kohaldatavate piirmääradega (EMPs kohaldatav tekst)

11.11.2021   
               
               
                  ET
               
               
                  Euroopa Liidu Teataja
               
               
                  L 398/23
               
            
         KOMISJONI DELEGEERITUD MÄÄRUS (EL) 2021/1952,
         10. november 2021,
         millega muudetakse Euroopa Parlamendi ja nõukogu direktiivi 2014/24/EL seoses asjade, teenuste ja ehitustööde hankelepingute ning ideekonkursside suhtes kohaldatavate piirmääradega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ (1) kehtetuks tunnistamise kohta, eriti selle artikli 6 lõike 5 teist lõiku,
         ning arvestades järgmist:
         
                     (1)
                  
                  
                     Nõukogu kiitis otsusega 2014/115/EL (2) heaks Maailma Kaubandusorganisatsiooni raames sõlmitud riigihankelepingu (3) muutmise protokolli. Muudetud riigihankeleping on mitmepoolne kokkulepe (edaspidi „leping“), mille kohaselt avavad kokkuleppe osalised üksteisele oma riigihanketuru. Lepingut kohaldatakse kõigi riigihangete suhtes, mille väärtus vastab kokkuleppes sätestatud summale (edaspidi „piirmäärad“), mis on väljendatud eriarveldusühikutes, või ületab seda summat.
                  
               
                     (2)
                  
                  
                     Üks direktiivi 2014/24/EL eesmärkidest on võimaldada hankijatel järgida selle direktiivi kohaldamisel ka kokkuleppes sätestatud kohustusi. Selleks et tagada direktiivi 2014/24/EL artikli 4 punktides a, b ja c sätestatud piirmäärade vastavus lepingus sätestatud piirmääradele, on vaja kõnealuses direktiivis sätestatud piirmäär läbi vaadata. Direktiivi 2014/24/EL artikli 6 lõike 2 kohaselt viiakse kõnealuse direktiivi artiklis 13 sätestatud piirmäärad vastavusse direktiivi artikli 4 punktides a ja c sätestatud piirmääraga.
                  
               
                     (3)
                  
                  
                     Direktiivi 2014/24/EL artikli 6 lõikes 1 on nõutud, et komisjon vaatab piirmäärad läbi iga kahe aasta järel ning läbivaatamine jõustub alates 1. jaanuarist. Seega tuleks 2022.–2023. aasta piirmäärasid kohaldada alates 1. jaanuarist 2022.
                  
               
                     (4)
                  
                  
                     Seepärast tuleks direktiivi 2014/24/EL vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Direktiivi 2014/24/EL muudetakse järgmiselt:
            
                        (1)
                     
                     
                        Artiklit 4 muudetakse järgmiselt:
                        
                                    a)
                                 
                                 
                                    punktis a asendatakse summa 5 350 000 eurot summaga 5 382 000 eurot,
                                 
                              
                                    b)
                                 
                                 
                                    punktis b asendatakse summa 139 000 eurot summaga 140 000 eurot,
                                 
                              
                                    c)
                                 
                                 
                                    punktis c asendatakse summa 214 000 eurot summaga 215 000 eurot.
                                 
                              
                  
                        (2)
                     
                     
                        Artikli 13 esimest lõiku muudetakse järgmiselt:
                        
                                    a)
                                 
                                 
                                    punktis a asendatakse summa 5 350 000 eurot summaga 5 382 000 eurot,
                                 
                              
                                    b)
                                 
                                 
                                    punktis b asendatakse summa 214 000 eurot summaga 215 000 eurot.
                                 
                              
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2022.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 94, 28.3.2014, lk 65.
         
            (2)  Nõukogu 2. detsembri 2013. aasta otsus 2014/115/EL riigihankelepingu muutmise protokolli sõlmimise kohta (ELT L 68, 7.3.2014, lk 1).
         
            (3)  ELT L 68, 7.3.2014, lk 2.